110 lat temù w tim kòscele òchrzcony òstôł Karol Krefft. Tu zaczãła sã droga jegò żëcégò pòswiãconô dlô lëdzy, sczerowónô do mieszkańców ti zemi. Zakłôdôł òrganizacje jesz przed wòjną - òsoblëwie kòrpòracjã młodëch sztudérów Cassubia w Warszawie i pò wòjnie, przede wszëtczim współtwòrził 2 gòdnika 1956 rokù Zrzeszenié Kaszëbsczé we Gduńskù, a pò pôrã dniach dwa pierszé partë naszi òrganizacji: w Żukòwie i Chmielnie w dniu 9 gòdnika. To òsoblëwie òn dzys nas tu gromadzy. Dzãka Kreffce mòżemë bëc bògatszi jegò baro trudnym doswiôdczenim żëcégò, mòżemë bëc mądrzészi przez jegò pismiona, mòżemë bëc wrazlëwszi jegò pòeticką i lëdzką wrażlëwòtą. Za to wszëtkò nôleżi bëc wdzãcznym. Je rzeczą piãkną wërażac wdzãcznosc tim, chtërny mielë i dërch mają dobri wpłiw na nasze dzejanié. temù òsoblëwie dzãkùjã Jemù - Karolowi Kreffce za żëcégò zwónégò Kaszëbsczim Królã.